
ΕΛΛΗΝΙΚΗ ΔΗΜΟΚΡΑΤΙΑ

ΕΠΙΜΕΛΗΤΗΡΙΟ ΑΙΤΩΛΟΑΚΑΡΝΑΝΙΑΣ

ΔΕΛΤΙΟ  ΤΥΠΟΥ     
Αγρίνιο,  27 Ιουλίου  2026   
Νέες διεθνείς διακρίσεις για την «Οινοποιία Παπαθανασόπουλου» 
στον διαγωνισμό «BIWC 2026»
Το Επιμελητήριο Αιτωλοακαρνανίας χαιρετίζει τη νέα διεθνή διάκριση της επιχείρησης-μέλους του «Οινοποιία Παπαθανασόπουλου», η οποία συνεχίζει να σηκώνει ψηλά τη σημαία της τοπικής παραγωγής και επιχειρηματικότητας.

Στον 15ο Διεθνή Διαγωνισμό Κρασιού Βαλκανίων (Balkans International Wine Competition - BIWC 2026), που πραγματοποιήθηκε στην Κροατία στις 27-29 Μαΐου 2026, τα κρασιά της οινοποιίας από το Πετροχώρι Θέρμου απέσπασαν τρία σημαντικά μετάλλια, επιβεβαιώνοντας για τρίτη συνεχή χρονιά την κορυφαία ποιότητά τους ανάμεσα σε εκατοντάδες συμμετοχές από όλη τη βαλκανική χερσόνησο.

Συγκεκριμένα, οι διακρίσεις που κατέκτησε η επιχείρηση είναι:

· Χρυσό Μετάλλιο: «Πέτρινο Χωριό», ερυθρός ξηρός οίνος (Merlot & Syrah, εσοδείας 2023).

· Ασημένιο Μετάλλιο: «Πέτρινο Χωριό», λευκός ξηρός οίνος (Μαλαγουζιά & Sauvignon Blanc, εσοδείας 2025).

· Ασημένιο Μετάλλιο: «Πέτρινο Χωριό», ροζέ ξηρός οίνος (Merlot & Syrah, εσοδείας 2025).

Η συνεπής παρουσία και η διεθνής αναγνώριση της «Οινοποιίας Παπαθανασόπουλου» αποτελούν έμπρακτη επιβράβευση των προσπαθειών της για τον εκσυγχρονισμό της παραγωγής, τη διατήρηση των υψηλών προτύπων ποιότητας και την ανάδειξη των ποιοτικών χαρακτηριστικών του αμπελώνα της Αιτωλοακαρνανίας.

Το Επιμελητήριο Αιτωλοακαρνανίας αναγνωρίζει και τιμά τη συμβολή των τοπικών επιχειρήσεων που με αφοσίωση, μεράκι και εξωστρεφή προσανατολισμό ενισχύουν την τοπική οικονομία και προβάλλουν τα προϊόντα του τόπου μας στις διεθνείς αγορές.

www.youtube.com/channel/UCsdqswQWzuJauVMtAQ-iJnQ 

